open-index/open-wikipedia-markdown huggingface dataset:
Μαντλίν Ολμπράιτ

Η **Μαντλίν Γιάνα Κόρμπελ Ολμπράιτ** (γεννήθηκε ως **Μαρί Γιάνα Κορμπελόβα**, 15 Μαΐου 1937 – 23 Μαρτίου 2022) ήταν Αμερικανίδα διπλωμάτης και πολιτικός. Υπήρξε η πρώτη γυναίκα Αμερικανίδα Υπουργός Εξωτερικών, υπηρετώντας στο αξίωμα την περίοδο 1997-2001, επί προεδρίας Μπιλ Κλίντον.

Γεννήθηκε στο Σμίχοφ της Πράγας στην πρώην Τσεχοσλοβακία. Μαζί με την οικογένεια της η Ολμπράιτ μετακόμισε στις Ηνωμένες Πολιτείες από την Τσεχοσλοβακία. Ο πατέρας της, ο διπλωμάτης Γιόζεφ Κόρμπελ, μετοίκησε με την οικογένεια του στο Ντένβερ του Κολοράντο. Η Ολμπράιτ έγινε Αμερικανίδα πολίτης το 1957. Η Ολμπράιτ αποφοίτησε από το κολλέγιο Ουέλσλεϊ το 1959 και ολοκλήρωσε το διδακτορικό της στο Πανεπιστήμιο Κολούμπια το 1975, γράφοντας τη διατριβή της για την Άνοιξη της Πράγας. Εργάστηκε ως βοηθός του γερουσιαστή Έντμουντ Μάσκι πριν λάβει αξίωμα υπό τον Ζμπίγκνιου Μπρζεζίνσκι στο Εθνικό Συμβούλιο Ασφαλείας. Υπηρέτησε σε αυτή τη θέση μέχρι το 1981, όταν ο Τζίμι Κάρτερ δεν επανεξελέγη ως πρόεδρος.

Αφού εγκατέλειψε το Εθνικό Συμβούλιο Ασφαλείας, η Ολμπράιτ προσχώρησε στο ακαδημαϊκό προσωπικό του Πανεπιστήμιου Τζόρτζταουν και ήταν σύμβουλος των υποψηφίων των Δημοκρατικών για την εξωτερική πολιτική. Μετά την νίκη του Κλίντον στις προεδρικές εκλογές του 1992, η Ολμπράιτ τον βοήθησε να συγκροτήσει το Εθνικό Συμβούλιο Ασφαλείας του. Το 1993 ο Κλίντον την διόρισε πρεσβευτή των ΗΠΑ στα Ηνωμένα Έθνη. Διατήρησε την θέση της μέχρι το 1997 όταν διαδέχθηκε τον Ουόρεν Κρίστοφερ ως Υπουργό Εξωτερικών, θέση την οποία κράτησε μέχρι την λήξη της θητείας του Κλίντον το 2001.

Η Ολμπράιτ ήταν πρόεδρος του Albright Stonebridge Group από το 2009. Διετέλεσε καθηγήτρια στην πρακτική της διπλωματίας στην Σχολή της Διπλωματικής Υπηρεσίας στο Πανεπιστήμιο Τζόρτζταουν. Τον Μάιο του 2012, βραβεύτηκε με το Προεδρικό Μετάλλιο Ελευθερίας από τον πρόεδρο των Ηνωμένων Πολιτειών, Μπαράκ Ομπάμα. Η Ολμπράιτ ήταν επίσης μέλος του διοικητικού συμβουλίου του Συμβουλίου Διεθνών Σχέσεων.

Απεβίωσε στις 23 Μαρτίου 2022, σε ηλικία 84 ετών, έχοντας νοσήσει από καρκίνο.

## Παραπομπές

Κατηγορία:Αμερικανοί διπλωμάτες
Κατηγορία:Υπουργοί εξωτερικών των ΗΠΑ
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοεβραίοι
Κατηγορία:Πρόσωπα τσεχικής καταγωγής
Ιωάννα, πριγκίπισσα της Πορτογαλίας

Η **Ιωάννα της Πορτογαλίας** (Πορτογαλική γλώσσα : *Santa Joana*, 6 Φεβρουαρίου 1452 - 12 Μαΐου 1490) μέλος του Οίκου των Αβίς ήταν Πορτογαλίδα Αγία, πριγκίπισσα και αντιβασίλισσα της Πορτογαλίας. Η Ιωάννα ήταν κόρη του Βασιλιά της Πορτογαλίας Αλφόνσου του Αφρικανού με την σύζυγο και πρώτη ξαδέλφη του Ισαβέλλα της Κοΐμπρα. Με τον θάνατο του μεγαλύτερου αδελφού της Αλφόνσου την ίδια χρονιά που γεννήθηκε (1451) ορίστηκε από τον πατέρα της διάδοχος του Πορτογαλικού θρόνου με τον τίτλο *"Πριγκίπισσα της Πορτογαλίας"*. Όταν γεννήθηκε ο μικρότερος αδελφός της, μελλοντικός Ιωάννης Β΄ της Πορτογαλίας έπαψε να είναι διάδοχος αλλά εξακολουθούσε να είναι γνωστή στον Πορτογαλικό λαό σαν *"Πριγκίπισσα Ιωάννα"*. Από νεαρή ηλικία η Ιωάννα είχε στόχο να γίνει μοναχή, ο πατέρας της όμως που την προόριζε σαν δεύτερη διάδοχο του θρόνου δεν της το επέτρεψε. Την περίοδο που ο Αλφόνσος Ε΄ έκανε εκστρατεία στην Ταγγέρη (1471) η Ιωάννα παρέμεινε στο Βασίλειο της Πορτογαλίας σαν αντιβασίλισσα.

## Μοναχή και Αγία

thumb|250px|left|Η Αγία Πριγκίπισσα Ιωάννα με το βρέφος Ιησού, έργο του 18ου αιώνα
Αφού απέρριψε αρκετές γαμήλιες προτάσεις η Ιωάννα κλείστηκε στην Δομηνικανή μονή του Ιησού στην Αβέιρο (1475). Η Πορτογαλική αυλή την κάλεσε πολλές φορές να εγκαταλείψει την αυλή με στόχο να της κάνει γαμήλιες προτάσεις, απέρριψε άλλη μια πρόταση με τον 18 χρόνια νεώτερο της Κάρολο Η΄ της Γαλλίας. Αργότερα (1485) δέχτηκε νέα πρόταση να παντρευτεί τον πρόσφατα χήρο και 8 μήνες νεώτερο της Ριχάρδο Γ΄ της Αγγλίας, η ανεψιά του Ελισάβετ της Υόρκης θα παντρευόταν ταυτόχρονα τον πρώτο της ξάδελφο μελλοντικό Εμμανουήλ Α΄ της Πορτογαλίας. Ο θάνατος του σε μάχη όμως που είχε προβλέψει η ίδια η Ιωάννα σε προφητεία της ακύρωσε τα σχέδια. Η Ιωάννα της Πορτογαλίας παρέμεινε φανατική οπαδός του αδελφού της Ιωάννη Β΄ μέχρι το τέλος της ζωής της. Η Ιωάννα πέθανε στην Αβέιρο (12 Μαΐου 1490) και τάφηκε στον μονή του Ιησού στην Αβέιρο. Ο Πάπας Ιννοκέντιος ΙΒ΄ την αγιοποίησε (1693), μέχρι τότε ήταν γνωστή στην Πορτογαλία σαν *"Πριγκίπισσα Αγία Ιωάννα"*. Στις αρχές του 18ου αιώνα η αριστοκρατία και ο κλήρος της Πορτογαλίας άρχισε να δείχνει έντονο ενδιαφέρον για την πρώην πριγκίπισσα. Ο πιο διάσημος Πορτογάλος καλλιτέχνης της εποχής Μάνουελ Φερέιρα ε Σούσα ανέλαβε την απεικόνιση της, ζωγράφισε πολλές σκηνές που αφορούσαν την βασιλική οικογένεια την εποχή που ζούσε.

## Πρόγονοι


## Παραπομπές
 		


## Πηγές

*Capes, Florence. "Blessed Joanna of Portugal." The Catholic Encyclopedia. Vol. 8. New York: Robert Appleton Company, 1910. 25 Jul. 2014

Κατηγορία:Αντιβασιλείς της Πορτογαλίας
Κατηγορία:Οίκος των Αβίς
21 (δίσκος της Αντέλ)

Το **21** είναι το δεύτερο άλμπουμ της Αγγλίδας τραγουδίστριας και τραγουδοποιού Αντέλ. Κυκλοφόρησε στις 24 Ιανουαρίου 2011 στην Ευρώπη και στις 22 Φεβρουαρίου 2011 στη Βόρεια Αμερική από τις δισκογραφικές εταιρείες XL Recordings και Columbia Records. Η ονομασία του άλμπουμ προκύπτει από την ηλικία στην οποία βρισκόταν η ερμηνεύτρια την περίοδο των ηχογραφήσεων. 

Η διαδικασία δημιουργίας του δίσκου ξεκίνησε τον Απρίλιο του 2009, όταν ακόμα η Αντέλ βρισκόταν στη σχέση που ουσιαστικά αποτέλεσε έμπνευση για ολόκληρο το δίσκο. Αρχική της πρόθεση υπήρξε η διαφοροποίηση της από την στενάχωρη φιγούρα που είχε προβάλει μέσω του πρώτου της δίσκου. Η προσπάθεια της, όμως, για συγγραφή τραγουδιών μουσικά αναβαθμισμένων και περισσότερο εύθυμων από τα πρώτα δεν απέδωσε καρπούς και έτσι η διαδικασία της παραγωγής διακόπηκε. Η παραγωγή συνεχίστηκε, μετά τον τερματισμό της σχέσης που διατηρούσε εκείνη την περίοδο, αποτελώντας έτσι και το βασικό θέμα του καινούριου της άλμπουμ. Η Αντέλ συνεργάστηκε με διάφορους συνθέτες και μουσικούς παραγωγούς, όπως ο συμπρόεδρος της Columbia Records Ρικ Ρούμπιν, ο Πολ Έπγορθ, ο Ράιαν Τέντερ, ο Τζιμ Άμπις και ο Νταν Γουίλσον.

## Παραπομπές


Κατηγορία:Άλμπουμ του 2011
Κατηγορία:Άλμπουμ με παραγωγή από τον Ρικ Ρούμπιν
Τουτέλα

[μικρογραφία|420x420εσ|Άγαλμα της θεάς στο Αρχαιολογικό μουσείο της [Βιέν (Ιζέρ)|Βιέν]]
Η **Τουτέλα** (λατινικά: Tūtēla ή Tūtēlīna και Tūtīlīna), ήταν μια δευτερεύουσα θεότητα της ρωμαϊκής μυθολογίας, που λατρεύονταν ως ανεξάρτητη θεά κατά τους αυτοκρατορικούς χρόνους της Ρωμαϊκής Αυτοκρατορίας.

Συχνά της αποδίδονταν τιμές ως θεά προστάτιδα ενός τόπου με τον τύπο Tutela huius loci.

Σε πολλές επιγραφές γίνεται επίκληση της θεάς μαζί με τον Γκένιους και τη Φορτούνα.

Η Τουτέλα, ως Tutela navis, ήταν επίσης η προστάτιδα θεά των πλοίων. Προστάτευε τα πλοία, τους ναυτικούς και τη ναυσιπλοΐα και για επίκληση της προστασίας της οι ναυτικοί τοποθετούσαν ένα αγαλματίδιο με τη μορφή της θεάς στην πλώρη ή την πρύμνη του πλοίου.

Αναφέρεται επίσης και ως θεά-προστάτιδα της σοδειάς και των καρπών.

Η λατρεία της συνεχίστηκε μέχρι τον Μεσαίωνα.
[κέντρο|μικρογραφία|333x333εσ|Ασημένιο αγαλματίδιο της Τουτέλας, που φέρει τις παραστάσεις των επτά ημερών της εβδομάδας, Θησαυρός του Μακόν, εκτίθεται στο [Βρετανικό Μουσείο, ύψος 13 εκ.]]


## Παραπομπές


## Εξωτερικοί σύνδεσμοι
* 

Κατηγορία:Θεότητες της ρωμαϊκής μυθολογίας
Μάχη Βορειοδυτικής Συρίας (Δεκέμβριος 2019-σήμερα)

Η **Μάχη της Βορειοδυτικής [[Συρία]]ς**, η οποία έχει κωδική ονομασία «**Αυγή του Ιντλίμπ 2**», είναι μια στρατιωτική επιχείρηση των Ενόπλων Δυνάμεων της Συριακής Αραβικής Δημοκρατίας, της Ρωσίας, του Ιράν, της Χεζμπολάχ και άλλων συμμαχικών δυνάμεων εναντίον της Τουρκίας και της υποστηριζόμενης από την Τουρκία συριακής αντιπολίτευσης, καθώς και άλλων δυνάμεων ανταρτών και σαλαφιστών τζιχαντιστών (Ελεύθερος Συριακός Στρατός, Ταχρίρ αλ-Σαμ, Στρατιώτες του Καυκάσου, Επιχειρησιακός Χώρος Υποκίνησης των Πιστών, Ισλαμικό Κόμμα του Τουρκιστάν, Στρατός της Δόξας), στην ευρύτερη περιοχή του Ιντλίμπ, κατά τη διάρκεια του Συριακού Εμφυλίου Πολέμου. Η μάχη ξεκίνησε στις 19 Δεκεμβρίου 2019 με την προώθηση των συριακών ενόπλων δυνάμεων σε περιοχές των ανταρτών και την κατάληψη πολλών τουρκικών φυλακίων-παρατηρητηρίων. Εν τω μεταξύ, οι τουρκικές ένοπλες δυνάμεις ίδρυσαν αρκετές νέες θέσεις παρατηρητηρίων στην περιοχή.

Στις 27 Φεβρουαρίου 2020, η Τουρκία επισημοποίησε την στρατιωτική παρέμβασή της και ανακοίνωσε την έναρξη της επιχείρησης «Ασπίδα Άνοιξης», με στόχο την απομάκρυνση των συριακών κυβερνητικών δυνάμεων στις θέσεις που βρίσκονταν πριν την έναρξη της μάχης.

Στις 5 Μαρτίου 2020 πραγματοποιήθηκε συνάντηση υψηλού επιπέδου μεταξύ του Τούρκου προέδρου Ερντογάν και του Ρώσου προέδρου Πούτιν. Εκεί συμφώνησαν σε εκεχειρία με έναρξη στις 6 Μαρτίου. Αποφάσισαν τη δημιουργία μιας ζώνης ασφαλείας 6 χιλιομέτρων κατά μήκος του αυτοκινητόδρομου M4, στην οποία από τις 15 Μαρτίου θα ξεκινήσουν κοινές περιπολίες Τούρκοι και Ρώσοι.

## Παραπομπές

Κατηγορία:Συριακός Εμφύλιος Πόλεμος
Ερμίνα της Αυστρίας

Η **Ερμίνα** (γερμ. *Hermine von Habsburg-Lothingen, prinzessin von Unfgarn*, 14 Σεπτεμβρίου 1817 - 13 Φεβρουαρίου 1842) από τον Οίκο των Αψβούργων-Λωρραίνης ήταν κόρη του Παλατινού (Κόμη) της Ουγγαρίας.

## Βιογραφία
Ήταν η πρώτη κόρη του Ιωσήφ, Αρχιδούκα της Αυστρίας & Παλατινού (Κόμη) της Ουγγαρίας, και της Ερμίνας, κόρης του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόυμ. 

Η *Ερμίνα Αμαλία Μαρία* γεννήθηκε στη Βούδα της Ουγγαρίας. Η μητέρα της (2η σύζυγος του Ιωσήφ) απεβίωσε σύντομα μετά τη γέννηση της Ερμίνας και του δίδυμου αδελφού της Στεφάνου. Την ανέθρεψε η μητριά της Μαρία Δωροθέα της Βυρτεμβέργης (3η σύζυγος του Ιωσήφ). Πέρασε το μεγαλύτερο μέρος της παιδικής της ηλικίας στη Βούδα και στην ιδιοκτησία της οικογένειας στο Αλτσσούτντομποζ και έλαβε εξαίρετη εκπαίδευση. Οι σύγχρονοι περιγράφουν την Ερμίνα ως κόσμια, ευγενική και μετριόφρων. Πάντως ήταν λεπτή, με εύθραυστο σώμα και επιρρεπής σε ασθένειες.

Έγινε Πριγκίπισσα-Ηγουμένη στο Βασιλικό Θηρεσιανό Αββαείο και στον Αυτοκρατορικό Σύλλογο Κυριών του Κάστρου της Πράγας (1835-42). Απεβίωσε 24 ετών στη Βιέννη.

## Πρόγονοι





## Πηγές
* http://www.guide2womenleaders.com/czech_eccleastical.htm

## Παραπομπές


Κατηγορία:Οίκος των Αψβούργων-Λωρραίνης
Ματσεράτα

Η **Ματσεράτα** (ιταλικά: *Macerata*) είναι πόλη και δήμος στα Μάρκε, στη κεντρική Ιταλία. Είναι έδρα της επαρχίας Ματσεράτα. Ο πληθυσμός της υπολογίζεται για το 2019 σε 41.206 κατοίκους.

Η Ματσεράτα, όπως και το γειτονικό Ρεκανάτι, ιδρύθηκαν από κατοίκους της πόλης Ρικίνα, μετά την καταστροφή της υπό τον Αλάριχο το 408. Την εποχή των Λομβαρδών η πόλη άρχισε να ακμάζει και o Πάπας Νικόλαος Δ΄ την όρισε έδρα των κυβερνητών του Μαρκιζάτου. Η πόλη περιτειχίστηκε τον 13ο αιώνα με τείχη μήκους άνω των 4 χιλιομέτρων. Το 1320 ορίστηκε έδρα επισκοπής, μετά την κατάργηση της επισκοπής του Ρεκανάτι. Η πόλη παρέμεινε πιστή στα Παπικά Κράτη, αν και πολιορκήθηκε πολλές φορές, και απέκτησε προνόμια. Το 1797 παραδόθηκε στους Γάλλους, αλλά δύο χρόνια αργότερα, όταν οι κάτοικοί της κατέφυγαν για προστασία εντός των τειχών, η πόλη ισοπεδώθηκε. Σήμερα η πόλη είναι σημαντικό γεωργικό και κτηνοτροφικό κέντρο, ενώ παράγει επίσης τούβλα και έπιπλα.

Η πόλη είναι κτισμένη στην κορυφή ενός λόφου με θέα προς τη Αδριατική. Κυριότερα αξιοθέατα είναι η Λότζα ντέι Μερκάτι (1485-1491), ο ναός της Σάντα Μαρία ντέλε Βερτζίνι (1555-1573), όπου βρίσκεται πίνακας του Τιντορέτο και ο καθεδρικός ναός, ο οποίος κτίστηκε στα τέλη του 18ου αιώνα. Το νεοκλασικό Σφαιριστήριο κτίστηκε το 1820 ως αθλητικός χώρος, αλλά πλέον έχει μετατραπεί σε ανοικτό θέατρο. Το πανεπιστήμιο της Ματσεράτα ιδρύθηκε το 1290.

## Φωτοθήκη

Sferisterionight2.jpg|Το σφαιριστήριο
Macerata Corso Cavour 2010.JPG|Η λεωφόρος Καβούρ
Duomo di Macerata.jpg|Ο καθεδρικός της Ματσεράτα


## Παραπομπές


## Εξωτερικοί σύνδεσμοι
*  

Κατηγορία:Δήμοι της Επαρχίας της Ματσεράτα
Μηλίτσα Μεσσηνίας

Η **Μηλίτσα** είναι χωριό της Κοινότητας Μηλίτσας, με 69 κατοίκους (απογραφή 2011) και υπάγεται διοικητικά στη Δημοτική Ενότητα Αίπειας του Δήμου Μεσσήνης. Βρίσκεται σε υψόμετρο 295 μέτρων και ανήκει στην Περιφερειακή Ενότητα Μεσσηνίας, της Περιφέρειας Πελοποννήσου.

## Πληροφορίες
Η Μηλίτσα**,** μαζί με το γειτονικό οικισμό της Ανατολικής Μηλίτσας και τα Βλασαίικα, αποτελούν την Κοινότητα Μηλίτσας. Οι κάτοικοι

ασχολούνται κυρίως με την καλλιέργεια της ελιάς. Είναι ένα από τα πιο γραφικά χωριά της Μεσσηνίας και χαρακτηρίζεται για την εξαιρετική φυσική της ομορφιά.

Η Μηλίτσα απέχει 51 χιλιόμετρα από την Καλαμάτα, 22 χιλιόμετρα από την Κορώνη και μόλις 12 χιλιόμετρα από την κοσμοπολίτικη Φοινικούντα, που χρόνια τώρα έχει αναδειχτεί, σε ένα από τα δύο σημαντικότερα τουριστικά θέρετρα του νομού, μαζί με τη Στούπα στη Μεσσηνιακή Μάνη.

## Διοικητικές μεταβολές
Στις 21-04-1835, ο οικισμός Μηλίτσα προσαρτάται στο Δήμο Πηδάσου. Στις18-12-1840, προσαρτάται στο Δήμο Μεθώνης. Στις 31-08-1912, ορίζεται έδρα της Κοινότητας Μηλίτσας. Στις 04-12-1997, προσαρτάται στο Δήμο Αίπειας, με έδρα την Λογγά και στις 07-06-2010, προσαρτάται στο Δήμο Μεσσήνης, με έδρα τη Μεσσήνη.

## Εξωτερικοί σύνδεσμοι

* Δήμος Μεσσήνης - Δημοτική Ενότητα Αίπειας - Μηλίτσα 
* Μηλίτσα Μεσσηνίας (βίντεο στο youtube)

## Παραπομπές


## Χάρτης περιοχής

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
IPhone 11

Το **iPhone 11**  ειναι  έξυπνο τηλέφωνο της Apple Inc. Ανήκει στην δέκατη τρίτη γενιά των iPhone. Διαδέχτηκε το iPhone XR. Παρουσιάστηκε στο θέατρο Στηβ Τζομπς από τον Τιμ Κουκ στις 10 Σεπτεμβρίου 2019, παράλληλα με τον ακριβότερο ομόλογο του, το iPhone 11 Pro. Οι προπαραγγελίες του κινητού ξεκίνησαν στις 13 Σεπτεμβρίου. Κυκλοφόρησε επίσημα στις 20 Σεπτεμβρίου 2019, μια ημέρα μετά την επίσημη δημόσια κυκλοφορία του iOS 13.

Σε σύγκριση με το iPhone XR, οι σημαντικότερες αλλαγές είναι το τσιπ Apple A13 Bionic και ένα σύστημα πλατύτερης διπλής κάμερας. Ενώ το iPhone 11 Pro διαθέτει γρήγορο φορτιστή 18W Lightning, το iPhone 11 διαθέτει τον ίδιο φορτιστή 5 βατ που βρίσκεται και σε παλαιότερα μοντέλα της σειράς iPhone. Ωστόσο ο γρήγορος φορτιστής είναι συμβατός και με τα δύο μοντέλα.

## Παραπομπές


Κατηγορία:IOS (Apple)
Κατηγορία:IPhone
Βραβείο Σεζάρ Καλύτερου Σκηνοθέτη

Το **Βραβείο Σεζάρ Καλύτερου Σκηνοθέτη** είναι ένα Γαλλικό κινηματογραφικό βραβείο, αντίστοιχα με τα αμερικανικό Όσκαρ Καλύτερης Σκηνοθεσίας. Απονέμεται κάθε χρόνο από το 1976. 

Παρακάτω είναι η λίστα των νικητών και υποψηφίων του **[[Βραβείο Σεζάρ|Βραβείου Σεζάρ]] Καλύτερου Σκηνοθέτη** (Γαλλικά: *César du meilleur réalisateur*).

## Κατάλογος

## Νικητές και Υποψήφιοι
### Δεκαετία 1970

### Δεκαετία 1980

### Δεκαετία 1990

### Δεκαετία 2000

### Δεκαετία 2010

### Δεκαετία 2020

## Περισσότερες νίκες και υποψηφιότητες

Τα παρακάτω άτομα έλαβαν δύο ή περισσότερα βραβεία Σεζάρ Καλύτερου Σκηνοθέτη: 

Τα παρακάτω άτομα έλαβαν δύο ή περισσότερες υποψηφιότητες για βραβείο Σεζάρ Καλύτερου Σκηνοθέτη::

## Παραπομπές

## Εξωτερικοί Σύνδεσμοι
*  
* Βραβείο Σεζάρ Καλύτερου Σκηνοθέτη στο *[[AlloCine]]*

Σκηνοθέτη
Σεζάρ
Ερμίνα του Άνχαλτ-Μπέρνμπουργκ-Σάουμπουργκ-Χόιμ

Η **Ερμίνα** (γερμ. *Hermine von Anhalt-Bernburg-Schaumburg-Hoym*, 2 Δεκεμβρίου 1797 - 14 Δεκεμβρίου 1817) από τον Οίκο των Ασκάνια ήταν κόρη του Πρίγκιπα του Άνχαλτ-Μπέρνμπουργκ-Σάουμπουργκ-Χόιμ και με τον γάμο της έγινε παλατινή κόμισσα της Ουγγαρίας. 

## Βιογραφία
Η *Ερμίνα Αμαλία Μαρία* ήταν η πρώτη κόρη του Βίκτωρα Β΄ του Άνχαλτ-Μπέρνμπουργκ-Σάουμπουργκ-Χόιμ και της Αμαλίας, κόρης του Καρόλου Χριστιανού του Νάσσαου-Βάιλμπουργκ.

Ο σύζυγός της Ιωσήφ είχε ήδη νυμφευτεί μια φορά, αλλά δεν είχε αποκτήσει παιδιά. Η Ερμίνα έκανε δίδυμα, αλλά απεβίωσε κατά τον τοκετό. Έπειτα ο σύζυγός της έκανε και τρίτο γάμο.

## Οικογένεια
Παντρεύτηκε το 1815 τον Ιωσήφ, Αρχιδούκα της Αυστρίας & Παλατινό Κόμη της Ουγγαρίας, και είχε (δίδυμα) τέκνα:
* Ερμίνα (1817 - 1842), Πριγκίπισσα-Ηγουμένη στο Βασιλικό Θηρεσιανό Αββαείο του Κάστρου της Πράγας.
* Στέφανος (1817 - 1867), Παλατινός Κόμης της Ουγγαρίας

## Πηγές
* C. Arnold McNaughton: The Book of Kings: A Royal Genealogy, in 3 volumes (London, U.K.: Garnstone Press, 1973), volume 1, page 388. Hereinafter cited as The Book of Kings.
* Hugh Montgomery-Massingberd: Burke's Royal Families of the World, Volume 1: Europe & Latin America (London, U.K.: Burke's Peerage Ltd, 1977), page 22. Hereinafter cited as Burke's Royal Families of the World, Volume 1.

## Παραπομπές


Κατηγορία:Οίκος των Ασκάνια
Κατηγορία:Πριγκίπισσες της Αυστρίας
Μαρία Δωροθέα της Βυρτεμβέργης

Η **Μαρία Δωροθέα** (γερμ. *Maria Dorothea von Württemberg*, 1 Νοεμβρίου 1797 - 30 Μαρτίου 1855) από τον Οίκο της Βυρτεμβέργης ήταν κόρη του Δούκα της Βυρτεμβέργης και με τον γάμο της έγινε παλατινή (κόμισσα) της Ουγγαρίας.

## Βιογραφία
Η *Μαρία Δωροθέα Λουίζα Βιλελμίνη Καρολίνα* ήταν η πρώτη κόρη του Λουδοβίκου της Βυρτεμβέργης και της Ερριέττας, κόρης του Καρόλου Χριστιανού του Νασσάου-Βάιλμπουργκ.

## Οικογένεια
Παντρεύτηκε το 1819 τον Ιωσήφ, Αρχιδούκα της Αυστρίας & Παλατινού (Κόμη) της Ουγγαρίας, και είχε τέκνα:
* Φραγκίσκη Μαρία *Ελισάβετ* Καρολίνα (30 Ιουλίου - 23 Αυγούστου 1820).
**Αλέξανδρος* Λεοπόλδος Φερδινάνδος (1825 - 1837).
*Ελισάβετ Φραγκίσκη (1831 - 1903), παντρεύτηκε πρώτα τον 2ο εξάδελφό της Φερδινάνδο Κάρολο Βίκτωρα της Αυστρίας-Έστε, Πρίγκιπα της Μόντενα, και έπειτα τον Κάρολο Φερδινάνδο, Αρχιδούκα της Αυστρίας.
* Ιωσήφ Κάρολος (1833 - 1905), Αρχιδούκας της Αυστρίας.
* Μαρία Ερριέττα (1836 - 1902), παντρεύτηκε τον Λεοπόλδο Β΄ του Βελγίου.

## Πρόγονοι

## Πηγές
* Montgomery-Massingberd, Hugh. *Burke's Royal Families of the World, Volume 1*: Europe & Latin America (1977), London, UK: Burke's Peerage Ltd, page 22.

## Παραπομπές


Κατηγορία:Οίκος της Βυρτεμβέργης
Κατηγορία:Δούκισσες της Βυρτεμβέργης
Κατηγορία:Πριγκίπισσες της Αυστρίας
Ρόντα Ράουζι

Η **Ρόντα Ράουζι** (*Ronda Jean Rousey*, 1 Φεβρουαρίου 1987) είναι Αμερικανίδα επαγγελματίας παλαιστής, ηθοποιός, συγγραφέας και πρώην αθλήτρια των μικτών πολεμικών τεχνών και του τζούντο. Αυτή τη στιγμή αγωνίζεται στο WWE ως παλαιστής. Το ψευδώνυμό της είναι "Rowdy" και προέρχεται από έναν παλαιότερο επαγγελματία παλαιστή, τον Roddy Piper.

Αφού η Ράουζι έγινε η πρώτη Αμερικανίδα που κατέκτησε ένα ολυμπιακό μετάλλιο στο τζούντο κατά τη διάρκεια των Ολυμπιακών Αγώνων του 2008 στο Πεκίνο, άρχισε να κυνηγά την καριέρα στις μικτές πολεμικές τέχνες. Στο ντεμπούτο της αγωνίστηκε για τον οργανισμό King of the Cage πριν συνεχίσει στην Strikeforce, όπου και έγινε η τελευταία πρωταθλήτρια στην κατηγορία bantamweight (52,2 εως 53,5 κιλά) προτού η Strikeforce εξαγοραστεί από το UFC το 2011. Έπειτα, αναδείχθηκε η πρώτη γυναίκα πρωταθλήτρια στην κατηγορία bantamweight στο UFC. Η Ράουζι συμμετείχε στον πρώτο αγώνα μεταξύ γυναικών του UFC όπου και υπερασπίστηκε επιτυχώς τον τίτλο της έναντι της Λιζ Κάρμους στο UFC 157. Αφού δημιούργησε το ρεκόρ των περισσότερων υπερασπίσεων τίτλου γυναικών (6) στην ιστορία του UFC, η Ράουζι έκανε την πρώτη της ήττα ως επαγγελματίας αθλητής των μικτών πολεμικών τεχνών όταν έχασε τον τίτλο της από την Χόλλυ Χόλμ. Το 2018 έγινε η πρώτη γυναίκα μαχήτρια που μπήκε στο Hall of Fame του UFC. 

Στα τέλη του 2018, η Ράουζι ξεκίνησε την καριέρα της στην επαγγελματική πάλη, υπογράφοντας συμβόλαιο με το WWE. Το ντεμπούτο της έγινε στο WrestleMania 34 ενώ αργότερα κέρδισε το Γυναικείο πρωτάθλημα του RAW, το πρώτο πρωτάθλημα στη νέα της καριέρα στο SummerSlam. Στη συνέχεια, πρωταγωνίστησε στο πρώτο γυναικείο pay-per-view γεγονός όπου και υπερασπίστηκε με επιτυχία τον τίτλο της ενάντια στη Νίκι Μπέλλα στο WWE Evolution. Η Ράουζι, έκανε την πρώτη της ήττα στο WWE στο πρώτο WrestleMania που διοργανώθηκε για γυναίκες, χάνοντας τον τίτλο της από την Μπέκι Λίντς (WrestleMania 35) ύστερα από 231 ημέρες κατοχής του. Το χρονικό διάστημα αυτό είναι το 2ο μεγαλύτερο που κάποιος έχει στην κατοχή του αυτόν τον τίτλο.

Η Ράουζι είχε επίσης επιτυχία ως ηθοποιός αλλά και συγγραφέας, καθώς εμφανίστηκε στις ταινίες Οι Αναλώσιμοι 3 (2014), Furious 7 (2015) και Mile 22 (2018) και κυκλοφόρησε την αυτοβιογραφία της *My Fight / Your Fight*  το 2015. 

Είναι η μόνη γυναίκα που κατέκτησε το πρωτάθλημα και στο UFC και στο WWE καθώς και η μόνη γυναίκα που πρωταγωνίστησε σε pay-per-view γεγονότα και για τις δυο εταιρίες. Η Ράουζι επίσης ψηφίστηκε η καλύτερη γυναίκα αθλήτρια όλων των εποχών σε ψηφοφορία του ESPN το 2015 και το Fox Sports ανέφερε χαρακτηριστικά "μια από τις καθοριστικές αθλήτριες του 21ου Αιώνα."

## Παραπομπές


Κατηγορία:Επαγγελματίες παλαιστές του WWE
Κατηγορία:Αμερικανίδες ηθοποιοί
Κατηγορία:Αμερικανοί συγγραφείς
Null (SQL)

Στη γλώσσα ερωτημάτων προγραμματισμού SQL ένα πεδίο με τιμή NULL είναι ένα πεδίο χωρίς τιμή. Μια τιμή NULL διαφέρει από μια μηδενική τιμή ή ένα πεδίο που περιέχει κενά. Ένα πεδίο με τιμή NULL είναι ένα πεδίο που έχει μείνει κενό κατά τη δημιουργία  εγγραφής.

Δεν είναι δυνατή η δοκιμή για τιμές NULL με χειριστές σύγκρισης, όπως =, .Σε αυτή τη περίπτωση θα πρέπει να χρησιμοποιήσουμε τους IS NULL και IS NOT NULL χειριστές.Η IS NULL χρησιμοποιείται για τη δοκιμή κενών τιμών (τιμές NULL) ενώ η IS NOT NULL χρησιμοποιείται για τη δοκιμή μη-κενών τιμών (τιμές NOT NULL).

## Παράδειγμα  IS NULL
SELECT CustomerName, Address

FROM Customers

WHERE Address IS NULL;

## Παράδειγμα IS NOT NULL
SELECT CustomerName, Address

FROM Customers

WHERE Address IS NOT NULL;

Κατηγορία:Βάσεις δεδομένων
Ντακότα Φάνινγκ

Η **Χάνα Ντακότα Φάνινγκ** (, (γεννημένη στις 23 Φεβρουαρίου 1994) είναι Αμερικανίδα ηθοποιός. Το ντεμπούτο της στον κινηματογράφο το έκανε σε ηλικία επτά χρονών στην δραματική ταινία *[[Τ' όνομά μου είναι Σαμ|Το όνομά μου είναι Σαμ]]* (2001), για την ερμηνεία της στην ταινία έλαβε υποψηφιότητα για το βραβείο Screen Actors Guild σε ηλικία οκτώ ετών, κάνοντάς της τον νεότερο υποψήφιο. Η Φάνινγκ έπαιξε σημαντικό ρόλο στις ταινίες *Κορίτσια από σπίτι* (2003), *Ο Γάτος* (2003), *Δια πυρός και σιδήρου * (2004), *[[Ο πόλεμος των κόσμων (ταινία, 2005)|Ο Πόλεμος των Κόσμων]]* (2005), *Οικογενειακοί δεσμοί* (2005), και *Σάρλοτ, η Αραχνούλα* (2006).

Η Φάνινγκ ακολούθησε πιο ώριμους ρόλους στις ταινίες, *Ο Σκύλος του Κυνηγού* (2007), *Η μυστική ζωή των μελισσών* (2008), ** (2009), *Οι Αγωνιστές* (2010), *[[Το Έπος του Λυκόφωτος]]* (2009–2012) και *[[Κάποτε στο… Χόλιγουντ]]* (2019). Κατά τη διάρκεια της δεκαετίας του 2010, συνέχισε να εμφανίζεται σε ανεξάρτητες παραγωγές όπως οι ταινίες *Τώρα είναι καλά* (2012), *Κινήσεις στο Σκοτάδι* (2013), *Πολύ καλά κορίτσια * (2013), και η βιογραφική ταινία *Έφι Γκρέι* (2014).

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Βικτόρια Μπέκαμ

Η **Βικτόρια Μπέκαμ** (αγγλικά: *Victoria Beckham*, το γένος Άνταμς, γενν. 17 Απριλίου 1974) είναι Αγγλίδα σχεδιάστρια μόδας, τραγουδίστρια και τηλεοπτική προσωπικότητα. Στα τέλη της δεκαετίας του '90 έγινε γνωστή ως μέλος του γυναικείου συγκροτήματος Spice Girls. Μετά τη διάλυση του συγκροτήματος, ακολούθησε σόλο καριέρα με τις δισκογραφικές εταιρίες Virgin Records και Telstar Records. Το πρώτο τραγούδι της, *Out of Your Mind*, έφτασε στη θέση 2 στο Ηνωμένο Βασίλειο, ενώ συνολικά 4 τραγούδια της έφτασαν στο Τοπ 10 του ΗΒ.

Παράλληλα, η Βικτόρια Μπέκαμ άρχισε να ασχολείται με το χώρο της μόδας. Μετά από συνεργασίες με γνωστούς σχεδιαστές το 2008 δημιούργησε τη δική της εταιρία ρούχων και το 2011 μια ετικέτα χαμηλότερου κόστους. Η μάρκα Victoria Beckham χαρακτηρίστηκε ως η επωνυμία μόδας της χρονιάς για το Ηνωμένο Βασίλειο, ενώ το 2012 χαρακτηρίστηκε ως η ναυαρχίδα των επιχειρήσεων της οικογένειας Μπέκαμ. Επίσης έχει συμμετάσχει σε πέντε επίσημα ντοκιμαντέρ και ριάλιτι για την ίδια, όπως τα Victoria's Secrets, Being Victoria Beckham και The Real Beckhams.

Είναι παντρεμένη με τον Ντέιβιντ Μπέκαμ, και έχουν τέσσερα παιδιά. Όσον αφορά τον Μάιο του 2019, ο συνολικός πλούτος του ζεύγους αποτιμάται σε 355 εκατομμύρια λίρες.

## Παραπομπές


## Εξωτερικοί σύνδεσμοι
* 
* 

Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Βρετανοί σχεδιαστές μόδας
Μαργαρίτα Κλημεντίνη της Αυστρίας

Η **Μαργαρίτα Κλημεντίνη** (γερμ. *Margarethe Klementine von Habsburg-Lothringen-Ungrarn*, 6 Ιουλίου 1870 - 2 Μαΐου 1955) του Οίκου των Αψβούργων-Λωρραίνης ήταν αρχιδούκισσα της Αυστροουγγαρίας και με το γάμο της έγινε πριγκίπισσα του Τουρν & Τάξις.

## Βιογραφία
Η *Μαργαρίτα Κλημεντίνη Μαρία* ήταν το τρίτο (δεύτερο επιζήσαν) παιδί και η τρίτη (δεύτερη επιζήσασα) κόρη του Ιωσήφ Καρόλου της Αυστρίας και της Κλοτίλδης, κόρης του Αυγούστου της Σαξονίας-Κοβούργου-Γόθας.

## Οικογένεια
Παντρεύτηκε το 1890 τον Αλβέρτο, 8ο Πρίγκιπα του Τουρν & Τάξις, και είχε οκτώ τέκνα:
* *Φραγκίσκος Ιωσήφ* Μαξιμιλιανός Μαρία Αντώνιος Ιγνάτιος Λαμόραλ (1893 - 1971), 9ος Πρίγκιπας του Τουρν & Τάξις. Νυμφεύτηκε την Ισαβέλλα Μαρία της Μπραγκάνσα.
*Ιωσήφ Αλβέρτος (4 Νοεμβρίου - 7 Δεκεμβρίου 1895).
* *Κάρολος Αύγουστος* Ιωσήφ Μαρία Μαξιμιλιανός Λαμόραλ Αντώνιος Ιγνάτιος Βενέδικτος Βαλεντίνος (1898 - 1982), 10ος Πρίγκιπας του Τουρν & Τάξις. Νυμφεύτηκε τη Μαρία Άννα της Μπραγκάνσα.
* *Λουδοβίκος Φίλιππος* Μαρία Φρειδερίκος Ιωσήφ Μαξιμιλιανός Αντώνιος Ιγνάτιος Λαμόραλ (1901 - 1933), Πρίγκιπας του Τουρν & Τάξις. Νυμφεύτηκε την Ελισάβετ του Λουξεμβούργου.
* *Μαξιμιλιανός Εμμανουήλ* Μαρία Ζίγκφριντ Ιωσήφ Αντώνιος Ιγνάτιος Λαμόραλ (1902 - 1994), Πρίγκιπας του Τουρν & Τάξις. Εισήλθε στο Τάγμα του Αγίου Βενεδίκτου, στο Αββαείο του Νέρεσχαϊμ ως *πατήρ Εμμέραμος*.
* *Ελισάβετ Ελένη* Μαρία Βαλέρια Φραγκίσκη Μαξιμιλιανή Αντωνία (1903 - 1976), παντρεύτηκε το Φρειδερίκο Χριστιανό του Μάισσεν (επικεφαλής του Οίκου του).
* *Ραφαήλ Ραϊνέριος* Κάρολος Μαρία Ιωσήφ Αντώνιος Ιγνάτιος Ουμβέρτος Λαμόραλ (1906 - 1993), Πρίγκιπας του Τουρν & Τάξις. Νυμφεύτηκε τη Μαργαρίτα του Τουρν & Τάξις.
*Φίλιππος Ερνέστος (1908 - 1964), Πρίγκιπας του Τουρν & Τάξις. Νυμφεύτηκε την Ευλαλία του Τουρν & Τάξις.

## Πρόγονοι





## Πηγές
* Darryl Lundy (27 Jan 2009). "Margarethe Klementine Maria Erzherzogin von Österreich". *ThePeerage.com*. Archived from the original on 3 May 2009. Retrieved 2009-05-13.
* Paul Theroff. "AUSTRIA". *Paul Theroff's Royal Genealogy Site*. Archived from the original on 25 April 2009. Retrieved 2009-05-13.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Πριγκίπισσες της Αυστρίας
Βίλχελμ Άλβαρντ

Ο **Βίλχελμ Άλβαρντ** (*Wilhelm Ahlwardt*, 4 Ιουλίου 1828 &ndash; 2 Νοεμβρίου 1909) ήταν Γερμανός ανατολιστής, ο οποίος ειδικεύθηκε στη μελέτη και την έρευνα της Αραβικής λογοτεχνίας. `Ηταν γιος του κλασικού φιλολόγου Κρίστιαν Βίλχελμ Άλβαρντ (1760-1830) και εγγονός του φιλοσόφου Πέτερ Άλβαρντ.

## Βιογραφικά στοιχεία
Ο Βίλχελμ Άλβαρντ γεννήθηκε στο Γκράιφσβαλτ και σπούδασε ανατολικές γλώσσες στο Πανεπιστήμιο του Γκράιφσβαλτ (1846-1848 και 1849-1850), όπου είχε καθηγητή τον Γιόχαν Γκότφρηντ Λούντβιχ Κόζεγκάρτεν, και στο Πανεπιστήμιο του Γκέτινγκεν (1848-1849), όπου είχε καθηγητή τον Χάινριχ Έβαλντ. Μετά την αποφοίτησή του, πέρασε αρκετά έτη μελετώντας αραβικά χειρόγραφα σε βιβλιοθήκες στην Γκότα και στο Παρίσι. Το 1856 άρχισε να εργάζεται ως βοηθός βιβλιοθηκάριου στο Γκράιφσβαλτ και το επόμενο έτος υπέβαλε με επιτυχία τη διατριβή του επί υφηγεσία. Το 1861 έγινε καθηγητής στο Πανεπιστήμιο του Γκράιφσβαλτ και στην ίδια πόλη πέθανε σε ηλικία 81 ετών.

## Το έργο του
Το βασικό έργο του Β. Άλβαρντ ήταν το *Verzeichnis der arabischen Handschriften* (1887-1899), ένας δεκάτομος κατάλογος των αραβικών χειρογράφων που φυλάσσονταν στη Βασιλική Βιβλιοθήκη του Βερολίνου. Επίσης, ως αφιέρωμα στην 400στή επέτειο από την ίδρυση του Πανεπιστημίου του Γκράιφσβαλτ (1856), συνέλεξε τα αντιπροσωπευτικότερα κείμενά του στον τόμο *Über Poesie und Poetik der Araber* (= «Επί της ποιήσεως και της ποιητικής των Αράβων»). Σημαντικά έργα του Άλβαρντ είναι επίσης τα εξής:

* *Chalef elahmar's Qasside : berichtigter arabischer text* (1859)
* (μεταφρ.) *Οι συλλογές («diwan») των 6 αρχαίων Αράβων ποιητών [[Αλ-Ναμπίγκα]], [[Άνταρα ιμπν Σαντάντ|Άνταρα]], [[Τάραφα]], [[Ζουχάιρ μπιν Αμπί Σούλμα|Ζουχάιρ]], [[Άλκαμα ιμπν Άμπαντα|Άλκαμα]] και [[Ιμρού αλ-Καΐς|Ιμρουουλκαΐς]]*, Trübner & co., Λονδίνο 1870 (αγγλική μετάφραση).
* *Al-Fakhrî* του Μουχάμαντ ιμπν Άλι Ιμπν αλ-Τικτάκα (É. Bouillon, Παρίσι 1895)

## Παραπομπές


Κατηγορία:Γερμανοί ανατολιστές
Κλοτίλδη της Σαξονίας-Κόμπουργκ & Γκότα

Η **Κλοτίλδη** (γερμ. *Klotilde von Sachsen-Coburg & Gotha*, 8 Ιουλίου 1846 - 3 Ιουνίου 1846) από τον Οίκο των Βέττιν ήταν κόρη του Πρίγκιπα της Σαξονίας-Κοβούργου & Γκότα και με τον γάμο της έγινε αρχιδούκισσα της Αυστρίας-Ουγγαρίας.

## Βιογραφία
Η *Μαρία Αδελαΐδα Αμαλία Κλοτίλδη* ήταν η πρώτη κόρη του Αυγούστου της Σαξονίας-Κοβούργου & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας. 

## Οικογένεια
Παντρεύτηκε το 1864 τον Ιωσήφ Κάρολο, Αρχιδούκα της Αυστρίας-Ουγγαρίας, και είχε τέκνα:
* *Ελισάβετ Κλημεντίνη* Κλοτίλδη Μαρία Αμαλία (1865 - 1866).
*Μαρία Δωροθέα (1867 - 1932), παντρεύτηκε τον Φίλιππο, Δούκα της Ορλεάνης.
* Μαργαρίτα Κλημεντίνη (1870 - 1955), παντρεύτηκε τον Αλβέρτο, 8ο Πρίγκιπα του Τουρν & Τάξις.
* Ιωσήφ Αύγουστος (1872 - 1962), Αρχιδούκας της Αυστρίας-Ουγγαρίας.
* *Λαδίσλαος* Φίλιππος Μαρία Βικέντιος (1875 - 1895).
* *Ελισάβετ Ερριέττα* Κλοτίλδη Μαρία Βικτωρία (1883 - 1958).
* *Κλοτίλδη Μαρία* Αμαλία Φιλομένα Ραϊνερία (1884 - 1903).

## Πρόγονοι

## Παραπομπές


## Πηγές
* Darryl Lundy (25 Nov 2004). "Marie Adelheid Amalie Clothilde Prinzessin von Sachsen-Coburg-Saalfeld". ThePeerage.com. Retrieved 2009-05-10.
* Paul Theroff. "SAXONY". Paul Theroff's Royal Genealogy Site. Retrieved 2009-05-10.

Κατηγορία:Οίκος των Βέττιν
Κατηγορία:Πριγκίπισσες της Αυστρίας
Κατηγορία:Πριγκίπισσες της Σαξονίας-Κοβούργου-Γόθας
Μαρία Δωροθέα της Αυστρίας

Η **Μαρία Δωροθέα** (γερμ. *Maria Dorothea von Habsburg-Lorraine-Ungarn*, 14 Ιουνίου 1867 – 6 Απριλίου 1932) του Οίκου των Αψβούργων-Λωρραίνης ήταν αρχιδούκισσα της Αυστρίας-Ουγγαρίας και με τον γάμο της έγινε δούκισσα της Ορλεάνης.

## Βιογραφία
Η *Μαρία Δωροθέα Αμαλία* ήταν το δεύτερο (πρώτο επιβιώσαν) παιδί και η δεύτερη (πρώτη επιζήσασα) κόρη του Ιωσήφ Καρόλου της Αυστρίας και της Κλοτίλδης, κόρης του Αυγούστου της Σαξονίας-Κοβούργου & Γκότα.

## Οικογένεια
Παντρεύτηκε το 1896 το Φίλιππο, Δούκα της Ορλεάνης. Δεν απέκτησαν απογόνους.

## Πρόγονοι





## Πηγές
* Poisson, Georges: *Les Orléans, une famille en quête d'un trône*, Éditions Perrin [fr], Παρίσι 1999

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Κατηγορία:Δούκισσες της Ορλεάνης
Κατηγορία:Πριγκίπισσες της Γαλλίας
Ιβάνκα Τραμπ

Η **Ιβάνα Μαρί "Ιβάνκα" Τραμπ** (Μανχάταν, 30 Οκτωβρίου 1981) γνωστή και ως **Γιαέλ Κουσνέρ**, είναι Αμερικανίδα επιχειρηματίας και συγγραφέας, ανώτερη σύμβουλος του πατέρα της, Ντόναλντ Τραμπ, από το 2017. Είναι το δεύτερο παιδί του Ντόναλντ Τραμπ και παιδί της πρώτης γυναίκας του, Ιβάνα. Είναι το πρώτο εβραϊκό μέλος οικογένειας προέδρου των ΗΠΑ, καθώς προσυλητίστηκε στον Ιουδαϊσμό πριν το γάμο της με τον Τζάρεντ Κούσνερ.

Είναι επιχειρηματίας τέταρτης γενιάς η οποία ακολούθησε τα χνάρια της προγιαγιάς της Ελίζαμπεθ, του παππού της Φρεντ και του πατέρα της, υπηρετώντας για ένα διάστημα ως εκτελεστική αντιπρόεδρος του Οργανισμού Τραμπ. Εμφανίστηκε ως κριτής στην τηλεοπτική σειρά The Apprentice, την οποία παρουσίαζε ο πατέρας της. Μετά την αποφοίτησή της από το Wharton, η Ιβάνκα εργάστηκε για το Forest City Enterprises ως διαχειριστή ακινήτων προτού ενταχθεί στον Οργανισμό Τραμπ στο 2005.

Ξεκινώντας από τον Μάρτιο του 2017, εγκατέλειψε τον Οργανισμό Τραμπ και ξεκίνησε να εργάζεται στην προεδρεία του πατέρα της ως ανώτερος σύμβουλος μαζί με τον σύζυγο της. Ανέλαβε αυτή την επίσημη, αμισθί θέση μετά από ηθικές ανησυχίες όσον αφορά την πρόσβαση της σε απόρρητα έγγραφα χωρίς να έχει τους ίδιους περιορισμούς που έχουν οι ομοσπονδιακοί υπάλληλοι. Θεωρούταν μέρος του εσωτερικού κύκλου του προέδρου ακόμα και πριν αναλάβει επίσημα καθήκοντα ως μέρος της προεδρείας του. Είναι ένα από τα πλουσιότερα μέλη της οικογένειας της, με εκτιμώμενη περιουσία ύψους 300 εκατομμυρίων δολαρίων.

## Παραπομπές


Κατηγορία:Σύμβουλοι στον Πρόεδρο των ΗΠΑ
Κατηγορία:Οικογένεια Τραμπ
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανίδες μοντέλα
__ΕΥΡΕΤΗΡΙΟ__
Μαρία Μπέλο

Η **Μαρία Έλενα Μπέλο** (αγγλικά: Maria Elena Bello, γεννημένη στις 18 Απριλίου 1967) είναι Αμερικανίδα ηθοποιός και σεναριογράφος. Οι ταινίες της περιλαμβάνουν τα *Μεσάνυχτα για πάντα* (1998), *Ανοιχτοί λογαριασμοί* (1999), *Το μπαρ των ονείρων* (2000), *O γκαντέμης* (2003), *[[Το τέλος της βίας]]* (2005), *[[Η Μούμια: Η Αυτοκρατορία του Δράκου|Η μούμια: Η αυτοκρατορία του δράκου]]* (2008), *Prisoners* (2013) και το *Lights Out* (2016). Στην τηλεόραση, η Μπέλο εμφανίστηκε ως δρ Άννα Ντελ Αμίκο στο ιατρικό δράμα *[[Στην Εντατική|Στην εντατική]]* (1997-1998), επίσης είχε πρωταγωνιστικό ρόλο στις σειρές *Touch* το 2013 ως Λούσι Ρόμπινς, στον πρώτο κύκλο της σειράς *Γολιάθ* το 2016 ως Μισέλ Μακμπράιντ και στην σειρά *[[NCIS (τηλεοπτική σειρά)|NCIS]]* το 2017 ως Ειδική Αντιπρόσωπος Τζάκλιν Σλόαν (Τζακ).

## Φιλμογραφία

## Βραβεία & υποψηφιότητες

## Παραπομπές


Κατηγορία:Αμερικανοί ηθοποιοί
Αυγούστα της Βαυαρίας (1875-1964)

Η **Αυγούστα** (γερμ. *Augusta von Wittelsbach, prinzessin von Bavaria*, 28 Απριλίου 1877 - 25 Ιουνίου 1964) του Οίκου του Βίττελσμπαχ ήταν πριγκίπισσα της Βαυαρίας και με το γάμο της έγινε αρχιδούκισσα της Αυστροουγγαρίας.

## Βιογραφία
Η *Αυγούστα Μαρία Λουίζα* ήταν το δεύτερο παιδί και η δεύτερη κόρη του Λεοπόλδου της Βαυαρίας και της Γκίζελας των Αψβούργων-Λωρραίνης, κόρης του Φραγκίσκου Ιωσήφ της Αυστρίας, Βασιλιά της Ουγγαρίας & Βοημίας.

## Οικογένεια
Παντρεύτηκε το 1893 τον Ιωσήφ Αύγουστο της Αυστροουγγαρίας, και είχε έξι τέκνα:
* Ιωσήφ Φραγκίσκος (1895 - 1957), Αρχιδούκας της Αυστροουγγαρίας. Η κόρη του:
** Ιλόνα (1927 - 2011), παντρεύτηκε το Γεώργιο Αλέξανδρο, τιτουλάριο Δούκα του Μεκλεμβούργου.
* *Γκίζελα Αυγούστα* Άννα Μαρία (1897 - 1901).
**Σοφία Κλημεντίνη* Ελισάβετ Κλοτίλδη Μαρία (1899 - 1978).
* Λαδίσλαος Λεοπόλδος (1901 - 1946).
**Ματθίας Ιωσήφ* Αλβέρτος Αντώνιος Ιγνάτιος (1904 - 1905).
* *Μαγδαληνή Μαρία* Ραϊνερία (1909 - 2000).

## Πρόγονοι





## Παραπομπές


## Πηγές
* *Die Wittelsbacher. Geschichte unserer Familie*. Adalbert, Prinz von Bayern. Prestel Verlag, München, 1979

Κατηγορία:Πριγκίπισσες της Βαυαρίας
Κατηγορία:Οίκος του Βίττελσμπαχ
Κατηγορία:Βαυαροί ευγενείς
Κατηγορία:Πριγκίπισσες της Αυστρίας
Άννα της Σαξονίας (1903-1976)

Η **Άννα** (γερμ. *Anna von Wettin, prinzessin von Sachsen*, 4 Μαΐου 1903 - 8 Φεβρουαρίου 1976) από τον Οίκο των Βέττιν ήταν πριγκίπισσα της Σαξονίας και με τους γάμους της έγινε πρώτα αρχιδούκισσα της Αυστρίας-Ουγγαρίας και μετά κα Καζανγιάν.

## Βιογραφία
Η *Άννα Μόνικα Πία* ήταν η τρίτη κόρη του Φρειδερίκου Αυγούστου Γ΄ της Σαξονίας και της Λουίζας των Αψβούργων-Λωρραίνης, κόρης του Φερδινάνδου Δ΄ της Τοσκάνης.

Απεβίωσε 73 ετών στο Μόναχο.

## Οικογένεια
Παντρεύτηκε πρώτα το 1924 τον Ιωσήφ Φραγκίσκο, αρχιδούκα της Αυστρίας-Ουγγαρίας, και είχε τέκνα:
* Μαργαρίτα, 1925-1979, παντρεύτηκε τον Αλέξανδρο Σεχ, πρίγκιπα Έρμπα-Οντεσκάλκι & Μοντελεόνε.
* Ιλόνα, 1927-2011, παντρεύτηκε τον Γεώργιο Αλέξανδρο, τιτουλάριο δούκα του Μεκλεμβούργου. Ο γιος της 
** Μπόρβιν, γενν. 1956, είναι τιτουλάριος δούκας του Μεκλεμβούργου.
* Άννα Θηρεσία, 1928-1984.
* Ιωσήφ Άρπαντ, 1933-2017, αρχιδούκας της Αυστρίας.
* Στέφανος, 1934-2011.
* Μαρία Κύνγκα, γενν. 1938, παντρεύτηκε πρώτα τον Ερνστ Κις και μετά τον Ιωακείμ Κριστ.
* Γκέζα, γενν. 1940, αρχιδούκας της Αυστρίας.
* Μιχαήλ, γενν. 1942, αρχιδούκας της Αυστρίας.

Το 1957 απεβίωσε ο Ιωσήφ Φραγκίσκος και το 1971 η Άννα έκανε δεύτερο γάμο με τον Ρέγκιναλτ Καζανγιάν (1905-1990). Δεν απέκτησαν απογόνους.

## Πηγές
* Darryl Lundy (25 November 2004). "Anna Monika Pia Prinzessin von Sachsen". ThePeerage.com. Retrieved 2008-11-13.
* Paul Theroff. "SAXONY". Paul Theroff's Royal Genealogy Site. Archived from the original on April 25, 2009. Retrieved 2008-11-13.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Αυστρίας
Αλίσια Σιλβερστόουν

Η **Αλίσια Σιλβερστόουν** (Αγγλικά: Alicia Silverstone), γεννηθείσα στις 4 Οκτωβρίου 1976 στο Σαν Φρανσίσκο) είναι Αμερικανίδα ηθοποιός και πρώην μοντέλο. Στην αρχή της καριέρας της, πρωταγωνίστησε σε μουσικά βίντεο για το αμερικανικό ροκ συγκροτημα των Aerosmith.

Πραγματοποίησε το κινηματογραφικό της ντεμπούτο στο The Crush το (1993), κερδίζοντας το Κινηματογραφικό Βραβείο MTV Καλύτερου ηθοποιού με εντυπωσιακή εξέλιξη (MTV Movie Award for Best Breakthrough Performance), και κέρδισε περαιτέρω προβολή σε ηλικία 16 ετών ως την έφηβη είδωλο όταν εμφανίστηκε στο μουσικό βίντεο για το "Cryin" των Aerosmith. Στη συνεχεια πηρε μερος στην κωμωδία Clueless (1995), από την οποία κέρδισε μια συμφωνία πολλών εκατομμυρίων δολαρίων με την Columbia Pictures, όπου και είχε βασικό ρόλο στην ταινία μεγάλου προϋπολογισμού Μπάτμαν & Ρόμπιν του (1997), παίζοντας τη Μπάρμπαρα Γκόρντον (γνωστή και ως Batgirl).

## Πρώτα χρόνια
## Καριέρα
## Προσωπική ζωή
## Φιλμογραφία
### Κινηματογράφος

### Τηλεόραση

### Μουσικά βίντεο

### Θέατρο

## Βραβεία & υποψηφιότητες
Έλαβε το βραβείο ,Heart Of Green το 2009, η οποία "αναγνωρίζει άτομα, οργανισμούς ή
εταιρείες που βοήθησαν το πράσινο περιβαλλον". Το 2010, της απονεμήθηκε το Βραβείο Συμπόνοιας της Φαρμακοποιού για την υπεύθυνη ιατρική για το γεγονός ότι "προωθεί στη δημοσιότητα τα ισχυρά οφέλη για την υγεία μιας διατροφικής δίαιτας"

## Παραπομπές

## Εξωτερικοί σύνδεσμοι

* Η  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μικρομάνη

Η **Μικρομάνη** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου και σύμφωνα με την Απογραφή του 2021, έχει 391 μόνιμους κατοίκους. Διοικητκά ανήκει στη **Δημοτική Κοινότητα Μικρομάνης** και υπάγεται στη Δημοτική Ενότητα Θουρίας, του Δήμου Καλαμάτας. Έχει υψόμετρο 23 μέτρων και βρίσκεται κοντά στο Αεροδρόμιο Καλαμάτας.

## Ιστορκά στοιχεία
Η Μικρομάνη κατά τον 15ο αιώνα ονομαζόταν **Μάνη**, χωρίς όμως να έχει καμία εδαφική σχέση με την Δυτική Μάνη της Μεσσηνίας. Οι πρώτοι  κάτοικοι της πιθανότατα, ήταν βυζαντινοί κάτοικοι του Δεσποτάτου του Μιστρά και υπήκοοι των τελευταίων Παλαιολόγων. Πιθανώς να ήταν Μανιάτες, όπως  μαρτυρούν σήμερα αρκετά επώνυμα του οικισμού αυτού.

Κατά την περίοδο, της Β΄ Τουρκοκρατίας στην Πελοπόννησο (1715-1821),  συστάθηκε από τους Τούρκους, ο καζάς (επαρχία) της Κιουτζιουκμάνης (Μικρομάνης), για να διακρίνεται ως τοπωνύμιο, από τη Μεγάλη Μάνη του Ζυγού ή Πενταδάκτυλου (Ταΰγετος). Διατηρήθηκε έτσι και μετά την απελευθέρωση, έως το 1835.****

## Γενικά στοιχεία
Η **Μικρομάνη Μεσσηνίας** απέχει 10 χιλιόμετρα από την Καλαμάτα και 1 χιλιόμετρο από τη Θουρία. Λόγω του ότι το έδαφός της, αρδεύεται από ποτάμια και κανάλια  είναι πάρα πολύ εύφορη. Παράγει σχεδόν τα πάντα, όμως είναι ιδιαίτερα γνωστή για την άγρια αγκινάρα της, που αποτελεί την κύρια πηγή εισοδήματος των κατοίκων της.

Από το 1987, πραγματοποιείται στην κεντρική πλατεία της Μικρομάνης, κάθε καλοκαίρι, η **Γιορτή της Αγκινάρας**, που προσελκύει χιλιάδες επισκέπτες. Οι γυναίκες του χωριού δίνουν την ευκαιρία στους επισκέπτες να δοκιμάσουν καταπληκτικά εδέσματα με βάση την αγκινάρα. Υπολογίζεται ότι σε κάθε γιορτή, καταναλώνονται 12.000 - 15.000 αγκινάρες.

Στη Μικρομάνη βρίσκεται και η Μονή Κοιμήσεως της Υπεραγίας Θεοτόκου, που αποτελεί μετόχι, της Μονής Μεγίστης Λαύρας  του Αγίου Όρους και κτίστηκε περίπου στα 1700 μ.Χ..

Το πρώτο κρατικό σχολείο της Ελλάδας, ιδρύθηκε το 1824 στη Μικρομάνη, όταν Υπουργός Εσωτερικών, ήταν ο Γρηγόριος Δικαίος, ο επονομαζόμενος Παπαφλέσσας.

## Διακριθείσες προσωπικότητες

* '''Όσιος Ιερόθεος ο Ιβηρίτης'''  (1686 - 1745, γεννήθηκε στη Μικρομάνη).
* '''Οικογένεια Πολυδούρη ή Πολυδωρόπουλου'''  (καταγόμενη από τη Μικρομάνη).
*'''Πέτρος Κατσιλιέρης''' (1947 - 2020, Μαθηματικός, βουλευτής, γεννήθηκε στη Μικρομάνη).
***[[Πάνος Μιχαλόπουλος]]** (ηθοποιός, γεννήθηκε το 1949 στη Μικρομάνη).

## Διοικητικές μεταβολές

### Μικρομάνη

### Κοινότητα Μικρομάνης

## Διατελέσαντες Κοινοτάρχες

## Πληθυσμιακή εξέλιξη

## Εξωτερικοί σύνδεσμοι
* Δήμος Καλαμάτας (ιστοσελίδα Δήμου Καλαμάτας).
* Κοίμησης της Θεοτόκου, Μικρομάνη Μεσσηνίας (βίντεο στο youtube).
* ΕΥΦΟΡΗ ΓΗ - ΕΚΠΟΜΠΗ Νο 19 Αγρια αγκινάρα Μικρομάνης 22-03-2016 (βίντεο στο youtube).

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Ιλόνα της Αυστρίας

Η **Ιλόνα** (γερμ. *Ilona von Habsurg-Lothringen, prinzessin von Österreich-Ungarn*, 20 Απριλίου 1927 - 12 Ιανουαρίου 2011) του Οίκου των Αψβούργων-Λωρραίνης ήταν αρχιδούκισσα της Αυστροουγγαρίας και με το γάμο της έγινε τιτουλάρια μεγάλη δούκισσα του Μεκλεμβούργου.

## Βιογραφία
Η *Ιλόνα* (Ελένη) ήταν το δεύτερο παιδί και η δεύτερη κόρη του Ιωσήφ Φραγκίσκου της Αυστρίας και της Άννας, κόρης του Φρειδερίκου Αυγούστου Γ΄ της Σαξονίας.

## Οικογένεια
Παντρεύτηκε το 1946 τον Γεώργιο Αλέξανδρο του Μεκλεμβούργου-Στρέλιτς και είχε τέσσερα τέκνα:
* Ελισάβετ Χριστίνα (γενν. 1947), παντρεύτηκε το βαρόνο Άλαρντ φον ντεμ Μπούσσε-Ίππενμπουργκ.
* Μαρία Αικατερίνη (γενν. 1949), παντρεύτηκε το Βόλφγκανκ φον Βάζηλεβσκι.
* Ειρήνη (γενν. 1952), παντρεύτηκε τον Κονσταντίν Χάρμσεν.
* Γεώργιος *Μπόρβιν* Φρειδερίκος Φραγκίσκος Κάρολος Στέφανος Κορράδος Ουμβέρτος Μαρία (γενν. 1956), τιτουλάριος Μέγας Δούκας του Μεκλεμβούργου και επικεφαλής του κλάδου του.
Διαζεύχθηκαν το 1974.

## Πρόγονοι




## Πηγές
* *Almanach de Gotha* (186th ed.). 2003. pp. 65, 262. ISBN 0-9532142-4-9.

## Παραπομπές


Κατηγορία:Οίκος των Αψβούργων-Λωρραίνης
Κατηγορία:Πριγκίπισσες της Αυστρίας
Του Γιοουγιόου

Η **Του Γιοουγιόου** (κινεζικά: 屠呦呦, πιν-γιν: Tú Yōuyōu, γεν. 30 Δεκεμβρίου 1930) είναι Κινέζα χημικός-φαρμακολόγος, με εξειδίκευση στην ελονοσία. Ανακάλυψε την αρτεμισινίνη και τη διυδροαρτεμισινίνη, οι οποίες χρησιμοποιούνται για τη θεραπεία της ελονοσίας και θεωρούνται μια από τις σημαντικότερες ανακαλύψεις για την τροπική ιατρική κατά τον 20ό αιώνα, σώζοντας εκατομμύρια ζωές στη νότια Κίνα, Νοτιοανατολική Ασία, Αφρική και Νότια Αμερική. 

Η Του Γιοουγιόου σπούδασε ιατρική στο πανεπιστήμιο του Πεκίνου, απ' όπου αποφοίτησε το 1955, και στη συνέχεια ασχολήθηκε με τη μελέτη βοτάνων τα οποία χρησιμοποιούνται στην παραδοσιακή κινεζική ιατρική. Στη συνέχεια συμμετείχε στο πρόγραμμα 523, ένα κινεζικό στρατιωτικό πρόγραμμα το όποιο άρχισε το 1967, την εποχή της Πολιτιστικής Επανάστασης, με σκοπό την εύρεση ανθελονοσιακών φαρμάκων ώστε να χρησιμοποιηθούν στον πόλεμο του Βιετνάμ, όπου η ελονοσία προκαλούσε περισσότερους θανάτους απ' ότι οι μάχες. Το πρόγραμμα αναζητούσε τόσο συνθετικές ουσίες όσο και ερευνούσε την παραδοσιακή κινεζική ιατρική. Στα πλαίσια αυτού του προγράμματος, η Του Γιοουγιόου, η οποία είχε οριστεί επικεφαλής της ερευνητικής ομάδας της, ανακάλυψε τις αρτεμισίνες σε εκχύλισμα του φυτού *Αρτεμισία η ετήσια*, οι οποίες αποδείχθηκαν δραστικές έναντι της ελονοσίας.

Για την εργασία της, η Του έλαβε το 2011 το βραβείο Λάσκερ στην κλινική ιατρική και το 2015 το βραβείο Νόμπελ Φυσιολογίας και Ιατρικής από κοινού με τον Ουίλιαμ Κάμπελ και τον Σατόσι Ομούρα. Η Του είναι πρώτη αποδέκτης του βραβείου Νόμπελ Φυσιολογίας και Ιατρικής από την Κίνα και η πρώτη γυναίκα πολίτης της Λαϊκής Δημοκρατίας της Κίνας που έλαβε Νόμπελ σε οποιαδήποτε κατηγορία. Έχει εκπαιδευτεί και δουλέψει ερευνητικά αποκλειστικά στην Κίνα.

## Παραπομπές


κατηγορία:Κινέζοι επιστήμονες
κατηγορία:Φαρμακολόγοι
κατηγορία:Βραβευμένοι με Νόμπελ Φυσιολογίας και Ιατρικής
Κατηγορία:Χημικοί
Κατηγορία:Κινέζοι νομπελίστες
Άννα της Σαξονίας (1836-1859)

Η **Άννα** (γερμ. *Anna von Wettin*, *Herzogin zu Sachsen*, 4 Ιανουαρίου 1836 - 10 Φεβρουαρίου 1859) του Οίκου των Βέττιν ήταν πριγκίπισσα της Σαξονίας και με το γάμο της έγινε πριγκίπισσα της Τοσκάνης.

## Βιογραφία
Η *Άννα Μαρία Μαξιμιλιανή Στεφανία Καρολίνα Ιωάννα Λουίζα Ιαβερία Νεπομυκήνη Αλοϋσία Βενεδίκτη* γεννήθηκε στη Δρέσδη ήταν το έβδομο παιδί και η τέταρτη κόρη του Ιωάννη της Σαξονίας και της Αμαλίας Αυγούστας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας.

Το 1856 παντρεύτηκε το Φερδινάνδο, Διάδοχο της Τοσκάνης, και έγινε πριγκίπισσα της Τοσκάνης καθώς και αρχιδούκισσα της Αυστρίας και πριγκίπισσα της Ουγγαρίας, Βοημίας και Κροατίας Απέκτησαν δύο κόρες. Απεβίωσε το 1859 σε ηλικία 23 ετών τέσσερεις μέρες μετά τη γέννηση της θνησιγενούς κόρης της από τυφοειδή πυρετό. 

## Οικογένεια
Παντρεύτηκε το 1856 το Φερδινάνδο Δ΄ της Τοσκάνης και είχε δύο τέκνα:
* Μαρία Αντωνία (1858 - 1883), Πριγκίπισσα-Ηγουμένη στη Μονή της Θηρεσίας του Κάστρου της Πράγας.
* θνησιγενής κόρη (1859).

## Πηγές
* Darryl Lundy (10 May 2003). "Anne Marie Prinzessin von Sachsen". ThePeerage.com. Retrieved 2009-05-26.
* Paul Theroff. "SAXONY". Paul Theroff's Royal Genealogy Site. Retrieved 2009-05-26.

## Παραπομπές


Κατηγορία:Οίκος των Βέττιν
Κατηγορία:Πριγκίπισσες της Αυστρίας
Βιρτζίνια Μάντσεν

Η **Βιρτζίνια Γκέιλ Μάντσεν** (αγγλ.: Virginia Gayle Madsen (11 Σεπτεμβρίου 1961) είναι Αμερικανίδα παραγωγός και ηθοποιός του κινηματογράφου. Έκανε το ντεμπούτο της στην ταινία Τάξη (1983), η οποία γυρίστηκε στη γενέτειρα της στο Σικάγο. Αφού μετακόμισε στο Λος Άντζελες, ο σκηνοθέτης Ντέιβιντ Λιντς της εδωσε τον ρόλο ως "Πριγκίπισσα Ιρουλάν" στην ταινία επιστημονικής φαντασίας Dune (1984). Στη συνέχεια, η Μάντσεν πρωταγωνίστησε σε μια σειρά από επιτυχημένες νεανικές ταινίες, όπως τα Ηλεκτρικά Όνειρα (1984), Τα μοντέρνα κορίτσια (1986) και το Φωτιά με Φωτιά (1986).

## Πρώτα χρόνια

Η Μάντσεν γεννήθηκε στο Σικάγο του Ιλινόι, κόρη της Ελέιν (το γένος Νέλσον), η οποία έγινε βραβευμένη με Emmy σκηνοθέτρια και συγγραφέας, και του Κάλβιν Κρίστιαν Μάντσεν, πυροσβέστη. Αφού οι γονείς της Μάντσεν χώρισαν στα τέλη της δεκαετίας του 1960, όταν τα παιδιά ήταν μικρά, η μητέρα της εγκατέλειψε την καριέρα της στα χρηματοοικονομικά για να ακολουθήσει καριέρα στις τέχνες, ενθαρρυμένη από τον κριτικό κινηματογράφου Ρότζερ Ίμπερτ.  Τα αδέρφια της Μάντσεν είναι ο ηθοποιός Μάικλ Μάντσεν (1957–2025) και η Σέριλ Μάντσεν, επιχειρηματίας. Οι παππούδες της από την πλευρά του πατέρα της ήταν Δανοί και η μητέρα της έχει ιρλανδική και σκωτσέζικη καταγωγή, καθώς και μακρινή ιθαγενή αμερικανική καταγωγή.

## Εξωτερικοί σύνδεσμοι
* Η  

## Παραπομπές


 

Κατηγορία:Αμερικανίδες ηθοποιοί κινηματογράφου 
Κατηγορία:Αμερικανίδες ηθοποιοί τηλεόρασης
Σίλβια Σέιντ

Η **Σίλβια Σέιντ** (*Silvia Saint*), γεννημένη ως **Σιλβίε Τομτσαλόβα** (*Silvie Tomčalová*) (γενν. στις 12 Φεβρουαρίου 1976) είναι Τσέχα πρώην ηθοποιός πορνογραφικών ταινιών. Το 1996 ήταν η *[[Penthouse]]* Pet της Χρονιάς στην τσεχική έκδοση του περιοδικού. Έχει εμφανιστεί σε πάνω από 300 πορνογραφικές ταινίες.  

## Πρώιμη ζωή
Η Σέιντ γεννήθηκε στις 12 Φεβρουαρίου 1976 ως Σιλβίε Τομτσαλόβα, σε αυτό που είναι τώρα Τσεχική Δημοκρατία. Ήταν μοναχοπαίδι που αντιμετώπισε πολλές δυσκολίες στη ζωή της, συμπεριλαμβανομένης της φτώχειας και του θανάτου του πατέρα της όταν ήταν νέα. 

## Σταδιοδρομία
Η Σέιντ ξεκίνησε ως ερωτικό μοντέλο, πρώτα εσωρούχων, στη συνέχεια γυμνή σε περιοδικά και τελικά σε πορνογραφικές ταινίες. Ήταν το *[[Penthouse]] Pet της Χρονιάς* το 1996 (τσεχική έκδοση). Μετά την εισαγωγή της στην αμερικανική βιομηχανία πορνογραφίας, έγινε η P*enthouse Pet του Μήνα* για τον Οκτώβριο του 1998 (έκδοση ΗΠΑ).  

Οι πρώτες ταινίες της Σέιντ γυρίστηκαν στην Ευρώπη, πολλές για την Private Media Group. Συμμετείχε σε μία πορνογραφική ταινία της Private Media Group με θέμα το διάστημα, την *The Uranus Experiment: Part Two,* η οποία περιείχε μία σύντομη σκηνή που γυρίστηκε σε ένα ρωσικό αεροσκάφος που πετούσε σε παραβολική τροχιά (παρόμοια με το Vomit Comet της NASA). Η ταινία περιείχε περίπου 20 δευτερόλεπτα με τους Σέιντ και Νικ Λανγκ (που και οι δύο έπαιξαν αστροναύτες που ζουν σε ένα διαστημικό σταθμό) να κάνουν διεισδυτικό σεξ σε ελεύθερη πτώση. Η σκηνή ήταν υποψήφια για το βραβείο Nebula, αλλά δεν κέρδισε. 

Η Σέιντ τιμήθηκε με το Βραβείο Επιτεύγματος Ζωής στο Torino Sex 2005, το δεύτερο ετήσιο Delta of Venus Fair του Τορίνο. 

Το 2006 κέρδισε τα δικαιώματα στο διαδικτυακό όνομα τομέα silviasaint.com από έναν κυβερνοκαταληψία σε μία πράξη Ενιαίας Πολιτικής Επίλυσης Διαφορών Ονομάτων Τομέων.  Από το 2007 ασχολείται έχει πρωταγωνιστήσει μόνο σε λεσβιακές ερωτικές ταινίες, φροντίζοντας παράλληλα τις ακροάσεις ως σκηνοθέτης και παραγωγός στον επίσημο ιστότοπό της.

## Βραβεία

* Βραβεία AVN 1998 - Καλύτερη Επίδοση Πειρασμού (*Fresh Meat 4*) 
* Βραβείο Hot d'Or 2000 - Καλύτερη Ευρωπαία Υποστηρικτική Ηθοποιός (*Le Contrat des Anges*) 
* Βραβείο FICEB Ninfa 2000 - Καλύτερη Λεσβιακή Σκηνή (*Alexia and Cie*) με τις Νίκι Άντερσον (Nikki Anderson) & Κέιτ Μορ (Kate More) 
* Βραβείο FICEB Ninfa 2004 - Καλύτερη Ηθοποιός (Δημόσιο) 
* Βραβείο FICEB Ninfa 2005 - Καλύτερη Ηθοποιός (Δημόσιο)    
* AVN Hall of Fame 2012: νεοεισερχόμενη

## Παραπομπές


## Εξωτερικοί σύνδεσμοι

* 
* 
* 

Κατηγορία:Τσέχες ηθοποιοί πορνογραφικών ταινιών
Κατηγορία:Penthouse Pets